دخيلك ربي من الموت مااصيح من هجرك صحت ربي دخيلك
تتكلب علي بس ما ابدلك ابدلك بيش بس انتة بديلك
تتباهه بجمالك انتة معذور علة الاجيال بيك تباهة جيلك
وعليل بحبك انة وحيل مرتاح لان كامو يسمونيي عليلك
مو احلاهم انتة بس دخت بيك هم الاحلة بس محد حلالي
ولحد الان بس انتة اقتنع بيك ولحد الان بس انتة اعلة بالي
وذا يحجون ما اسمع شيحجون واذا تسكت اسمعنك يغالي
واذا تاكل بكلبي وما اخليك احس مقصر ومدري شجرالي
شرجي وتخنك الرية واشم بيك واكل للرية يمعودة شمالي
اكلك غالي وتغلس واحاجيك وتلبسني واكلهم كلي غالي
عليك ابجي وعلي تضحك وازكيك واكلهم شكد حنين شكد بجالي
احبك غير احبك غير اداريك غير انتة الذي تبهذلي حالي
وحب من طرف واحد حبي ويا واكل للناس بس حبك مثالي
ماترهملي بس تفصال احس بيك ومر تكتل واضوكك حلو شمحلاك
اغمض عيني يمغمضة وتصك ليك افتحة اعلة غيرك انتة الكاك
هلة بجيتك اصيح وانتة ماجاي واقشمرني واكوم اتشابك وياي
بدونك عدي حتة العيد مو عيد وبعاشور جنة العيد بلياك
تسواني وتسوة الراح والجاي وتسوة الكلشي انتة وحتة تسواني
للشاعر (عبد الحسين الحلفي)
تحياتي
المدير العام
_________________
<P> </P>